(Návrh)
Postup delegácie Slovenskej republiky na 22. Generálnej konferencii pre váhy a miery v Paríži v dňoch 13. – 17. októbra 2003
Delegáciu SR na 22. Generálnej konferencii pre váhy a miery bude viesť Dušan Podhorský, predseda Úradu pre normalizáciu, metrológiu a skúšobníctvo Slovenskej republiky.
Delegácia SR bude predkladať a obhajovať stanoviská Slovenskej republiky k prerokúvaným otázkam a vyjadrovať sa k návrhom jednotlivých uznesení.
Na programe generálnej konferencie je prednesenie správy o činnosti, správ o spolupráci s medzinárodnými organizáciami, správy o potrebách metrológie v obchode, priemysle a spoločnosti, správy o realizácii Dohody o vzájomnom uznávaní výsledkov skúšok, správ prezidentov konzultačných výborov a dotácie BIPM.
Delegácia SR bude na tomto zasadnutí postupovať podľa týchto zásad:
1.	hlasovaním podporiť všetky navrhované uznesenia okrem uznesenia J (predbežné návrhy ekonomicky silných štátov sú záporné).
2.	podľa možnosti informovať o budovaní Slovenského centra excelencie v areáli Slovenského metrologického ústavu.
3.	podporiť európsku globalizáciu v metrológii s akcentom na nevyhnutnosť zachovania národných metrologických ústavov.